***Қосымша***

«Өркен» балалардың әл-ауқатын арттыру ұлттық ғылыми-практикалық

институты президентінің

2024 ж. «\_\_\_» \_\_\_\_\_\_\_\_\_

№ \_\_\_\_\_ бұйрығымен бекітілген

**1.ЖАЛПЫ ЕРЕЖЕЛЕР**

1.1.Осы Ереже Халықаралық әйелдер күнін мерекелеуге орайластырылған «Анамен бірге сурет саламыз» республикалық сурет байқауын (бұдан әрі – Байқау) ұйымдастыру және өткізу тәртібін айқындайды.

1.2. Байқауды ұйымдастырушы – «Өркен» балалардың әл-ауқатын арттыру ұлттық ғылыми-практикалық институты» коммерциялық емес акционерлік қоғамы (бұдан әрі–Ұйымдастырушы).

1.3. **Байқаудың мақсаты:** ата-аналар мен балалардыңөзара шығармашылық қарым-қатынасын ынталандыру, бала-ата-ана қарым-қатынасын нығайту.

1.4. **Байқаудың міндеттері**

1. Шығармашылық кеңістікті қалыптастыру:

* ата-аналар мен балалар өздерінің шығармашылық даралығын еркін білдіре алатын және көркемдік деңгейде өзара әрекеттесе алатын атмосфера құру.

2. Өзара түсіністікке ықпал ету:

* бірлескен шығармашылық және идеялармен алмасу арқылы ата-аналар мен балалар арасындағы өзара түсіністікке ықпал ету.

3. Шығармашылық дамуды қолдау:

* қатысушыларға әртүрлі көркем материалдар, әдістермен тәжірибе жасауға мүмкіндік беру, олардың шығармашылық өсуін ынталандыру.

4. Ата-аналардың тәрбиелік рөлін қолдау:

* балалардың шығармашылық дамуына ата-аналардың қатысуының маңыздылығын атап өту, олардың көркемдік қызығушылықтары мен дағдыларын қалыптастырудағы рөлін айқындау.

**2. ӨТКІЗУ ТӘРТІБІ**

2.1. Байқауға мектепке дейінгі және жалпы орта білім беру ұйымдарының білім алушылары ата-аналарының бірімен (анасы, әжесі, қамқоршысы, апайы немесе басқа заңды әйел өкілі) бірге қатыса алады.

*2.2. Өткізу мерзімі*

Жұмыстарды қабылдау 5.02 - 4.03.2024 ж.

11.03.2024 ж. дейін қорытындылау

2.3. *Байқау қорытындысы* «Өркен» ұлттық ғылыми-практикалық балалардың әл-ауқатын арттыру институтының Facebook /Instagram /Тик-ток парақшаларында жарияланады.

**3. ӨТКІЗУ ШАРТТАРЫ**

3.1. Суреттердің тақырыптары қатысушылардың қалауы бойынша анықталады. Бірлескен шығармашылық күш-жігерді көрсететін кез келген тақырып таңдалуы мүмкін.

* Әртүрлі көркем материалдарды қолдануға рұқсат етіледі: бояулар, қарындаштар, маркерлер және т. б.
* Әртүрлі көркемдік әдістерді қолдануға рұқсат етіледі.
* Қатысушылар өз суреттерін шығармашылық үдерістің кезеңдерін фотосуретке түсіру арқылы салады.

Қатысушылардың үздік жұмыстарының көрмесі мектеп базасында ұйымдастырылуы мүмкін.

Байқау соңында үздік жұмыстар «Өркен» ұлттық ғылыми-практикалық балалардың әл-ауқатын арттыру институтының әлеуметтік желілерінде жарияланады.

3.2.*Жұмыстарға қойылатын талаптар:* суреттер мен фотоесептер JPG форматында қабылданады.

3.3. *Жұмыстарды жіберу*: дайын суреттерді фотоесептермен қоса [cit\_nigrch@mail.ru](mailto:cit_nigrch@mail.ru) электрондық мекенжайына жіберу керек.

3.4. Жұмыспен қатар, хатта мыналар көрсетілуі керек:

автор (аты-жөні);

сыныбы, мектебі, өңірі;

мекенжайы;

байланыс телефонының нөмірі;

білім беру мекемесі;

Шығармашылық үдеріске қатысқан анасының, әжесінің, қамқоршысының, апайының немесе басқа заңды әйел өкілінің аты-жөні.

3.5. Қатысушылар туралы жұмыстар мен ақпарат бір хатпен жіберіледі.

3.6. Деректер көрсетілмей жіберілген жұмыстар қаралмайды.

**4. БАҒАЛАУ КРИТЕРИЙЛЕРІ**

* 1. Даралық және шығармашылық көзқарас
  2. 4Техникалық шеберлік
  3. Ата-аналар мен балалардың бірлескен шығармашылығы және өзара әрекеттесуі.

**5. АВТОРЛЫҚ ҚҰҚЫҚТАР**

5.1. Байқауға қатысушының авторлық құқығының сақталуына автор жауапты болады.

5.2. Байқауға жұмысты жіберу арқылы автор Ұйымдастырушыға жіберілген материалды толығымен немесе үзіндісін пайдалануға және оның дербес деректерін автоматты түрде өңдеу құқығын береді.